Odense Adresse-Contoirs Efterretninger, 1808-11-15
Corsøer den 10 November. J Formiddags imellem Kl. 1 og 2 saaes vore Kanonschalupper fra Nyborg i Nærheden af Sprogøe at roe Nord efter. De attaquerede Kl. 2 det engelske Admiralskib, som laae Norden for Sprog. de tilligemed 2de Brigger 1 Kutter, 2 Kanonchalupper og 1 Galease. Admiralskibet og den ene Brig skjød endeel enkelte Skud og 2 glatte Lag; men da det omtrent Kl. 2 1/2 begyndte at lufte af V. N. V. gik vore Kanonchalupper tilbage til Nyborg. Fra Admiralskibet syntes nogle Bomber at blive kastede. - J Mørkningen var 1 Fregat i Opseiling Nord fra. Ved Romsøe ligger 1 Brig, Følgende Anmeldelser fra Helsingøer bekræfte atter vore fortjente Kaperes raske Mod og Snildhed: "J Aftes - hedder det i en Skrivelse af 9 Novb. - gik tvende af vore Kapere, Frid. Buch og J. Backe, over af Landskrone og toge der mod Kl. 12 en svensk Galease lastet med 480 Tdr. Sild, og en dito Jagt lastet med Salt, Brændeviin, tørre Pommerantsskaller m.m. De vare for 4 Dage siden tagne af en Dansk Kaper i Østersøen, men en engelsk KutterBrig tog dem igjen fra ham og bragte dem til Landskrone, hvor de af en Kanonbaad i Gaar Eftermiddags bleve var pede ind i Renden, og kun et Varp til, saa havde de ligget i Havnen. Vore vare saa nær Batterierne, at man kunde have rækket dem med Pistolskud; men Vagterne have formodentlig sovet saa trygt som Folkene i Skibene. Med Taushed og Hurtighed kappede de Ankerne, en svensk Mand som Vagt blev snart gjort taus, en bjeffende Hund kastet Søen, og inden et Qvarteers Tid vare begge ude af Renden i rum Søe og i Morges bragte hertil. Paa Galeasen var Skipperen F. Wulf og Sønner en Midshipman og Prismester og 2 svenske Matroser. Paa Jagten 2 engelske Matroser, 2 svenske og en dansk Mand. Kutter briggen, som havde lagt sig ved Raa, sees i Dag under Seil, leder formodentlig efter sine Priser, og fryder sig neppe ved at see dem til sin Forhavselse bragte hertil. Dette er atter et af de dristigste Forsøg, som vore Kapere have vovet i nærværende Krig og som kronedes med et lykkeligt Udfald. Disse Skibe blive snart prisdømte, her udlossede og bortsolgte. - Endvidere meldes i samme Anledning fra Helsingøer den 11 Novb. saaledes: De ved vore uforfærdede Kapere F. Buck og Kammerater ud fra Landskrone tagne tvende Priser, bleve i Gaar, efterat en Deel af Ladningerne vare udlossede, bragte ind i Havnen. De havde ingen Papirer, dem den danske Kaper havde i Østersøen, taget. Galeasen paa 18 a 20 Læster var lastet allene med Sild. Jagten eller rettere Sluppen paa 33 a 34 Læster, var lastet for den svenske Konges Regning, bestemt til Stokholm. Foruden 4 a 500 Tdr. Liverpoolsk Salt havde den 23 Piber Brændevin, 2 Fade Rum, nogle Fjerdinger Sild, og desuden nogle Pukker med trykte Sager og Bøger. Paa en af disse stod paamalet: "Du skal ikke stiala. J Gaar kom en Parlamentær fra Helsingborg som mødtes i Sundet. Sildig paa Eftermiddagen kom der ene af de Skibe, som havde været paa Grund, og en Galease op fra Nordsøen. En Kanonbrig kom foran og en Kutterbrig bag efter. Galleien var i fuld Bevægelse. Vore Kanonbaade vare ude og nogle af vore Kapere gik ned. Da Galleien gik temmelig nær herover gik nogle af vore Kanonbaade længere over, derpaa saaes de 3 engelske Kanonbaade at buxeres herned og vilde mueligt forsøge paa at afskjære vore Kanonbaade hvilket slog dem mærkeligt feil. Den fyredes fra begge Sider vel 1 1/2 Time. Man paastaaer at Kanonbriggen blev truffen af en af Kanonbaadenes Kugler og at Kutterbriggen blev 3de Gange truffen. Det var meget taaget og Mørket faldt paa, saa Glimtene maatte tjene til Retning. Nogle af Fjendens Kugler faldt paa og nær Fæstningen, paa grønne Have, og 3 næsten paa samme Sted i Søen neppe 40 Favne fra Brohovedet, mange i Nærheden af vore Kanonbaade og Kapere, dog uden at træffe. De eng. Kanonbaade kastede ogsaa Granater; en af disse sprang ved Pynten af Fæstningen. Saavidt vides er intet Menneske kommet til Skade paa vor Side. Kun en tom Slup blev truffen og maatte tages paa Slæbetouget.